GOSPODARSKA ŠKOLA VARAŽDIN

Božene Plazzeriano 4, Varaždin

KLASA: 112-02/22-01/11

URBROJ: 2186-148-02-22-3

Na temelju odredbi iz čl. 10. Zakona o odgoju i obrazovanju u osnovnoj i srednjoj školi, Pravilnika o načinu i postupku zapošljavanja u Gospodarskoj školi Varaždin te Odluci o imenovanju povjerenstva za procjenu i vrednovanje kandidata, Povjerenstvo za radno mjesto nastavnik/ca ugostiteljskog posluživanja s vježbama objavljuje

OBAVIJEST

O PODRUČJU ODNOSNO SADRŽAJU I NAČINU VREDNOVANJA TE PRAVNIM I DRUGIM IZVORIMA ZA PRIPREMU KANDIDATA ZA VREDNOVANJE

TE VREMENU I MJESTU VREDNOVANJA

**I.**

Ocjena sposobnosti kandidata koji ispunjavaju formalne uvjete natječaja za radno mjesto **NASTAVNIK/CA UGOSTITELJSKOG POSLUŽIVANJA S VJEŽBAMA po natječaju objavljenom 12.10.2022.** obavit će se **u ČETVRTAK, 27. 10. 2022.** **godine u** **13,00** satiu prostorijama Gospodarske škole Varaždin.

**II.**

Vrednovanje kandidata povjerenstvo utvrđuje putem pisanog dijela testiranja i razgovora (intervjua) s kandidatom, a vrednuje se bodovima.

Nakon obavljenog pisanog dijela testiranja Povjerenstvo utvrđuje rezultat za svakog kandidata koji je pristupio testiranju. Smatra se da je kandidat na pisanom testiranju zadovoljio ako je dobio najmanje 5 bodova od ukupno 10 mogućih bodova. S prvih pet najbolje rangiranih kandidata obavit će se usmeni dio testiranja (intervju). Svi kandidati koje dijele peto mjesto nakon provedenog testiranja pozvat će se na razgovor (intervju). Povjerenstvo u razgovoru s kandidatom utvrđuje znanja, sposobnosti i vještine, interese, profesionalne ciljeve i motivaciju kandidata za rad u školi te rezultate ostvarene u njihovu dosadašnjem radu. Rezultati intervjua vrednuju se od 0 do 10 bodova. Smatra se da je kandidat zadovoljio na razgovoru (intervjuu) ako je dobio najmanje 5 bodova.

**Ako kandidat ne pristupi vrednovanju, ne smatra se kandidatom u postupku.**

**III.**

**Pisana provjera kandidata obuhvaća:**1. Poznavanje strukovnih nastavnih sadržaja

* Oprema ugostiteljskog objekta
* Tehnike posluživanja juha i mesnih jela s prilogom
* Bar i barsko poslovanje
* Dogotavljanje jela pred stolom gosta

2. Zakon o odgoju i obrazovanju u osnovnoj i srednjoj školi

3. Zakon o strukovnom obrazovanju

4. Pravilnik o načinima, postupcima i elementima vrednovanja učenika u osnovnoj i srednjoj

školi (praćenje i ocjenjivanje učenika, elementi ocjenjivanja)

3. Pravilnik o načinu postupanja odgojno-obrazovnih radnika školskih ustanova u

poduzimanju mjera zaštite prava učenika te prijave svakog kršenja tih prava nadležnim

tijelima.

4. Pravilnik o kriterijima za izricanje pedagoških mjera

**S kandidatima koji zadovolje pisani dio ispita (prvih pet rangiranih kandidata) obavit će se usmeni dio testiranja (intervju), odmah nakon pismenog ispita, a obuhvaća:**

1. Pripremu za nastavni sat obrade jedne od navedenih nastavnih tema:

* Priprema koktela po izboru
* Otvaranje, posluživanje buteljiranog vina te dekantiranje
* Tehnike posluživanja (jedna od tehnika)

2. Utvrđivanje znanja, sposobnosti i vještina, interesa, profesionalnih ciljeva i motivacije kandidata za rad u školskoj ustanovi.

Povjerenstvo za procjenu i vrednovanje kandidata